Madanga

Madanga (Madanga ruficollis) er en monotypisk spurvefugl (Passeriformes) i erlefamilien (Motacillidae) og eneste art i slekten Madanga. Arten blir ofte plassert sammen med piplerker (Anthus) og er svært nært beslektet med disse, men trolig så basal og distinkt at det kan forsvares at den blir stående i sin egen slekt.

Taksonomi 
Madanga var lenge plassert i brillefuglfamilien (Zosteropidae). Nyere genetisk forskning viser imidlertid at arten ikke er spesielt nært beslektet med brillefuglene, men snarere inngår i erlefamilien. Der knytter Alström et al. (2015) arten til piplerker (Anthus), med basis i DNA-sekvensering. Clements et al. (2021) regner imidlertid arten som så distinkt og basal at den plasseres i sin egen slekt – Madanga.

Biologi 
Madanga blir omkring 13 cm lang. Kjønnene er like, men hunnen er betydelig mindre enn hannen. Fjærdrakten er olivengrønn på oversiden og grå på undersiden. Fuglen har også en stor karakteristisk lys kanelrødbrun strupeflekk og et lite hvitt parti like under nebbet. Øynene er nesten sorte og nebbet gråsort med noe blekere undernebb enn overnebb. De nedre ekstremitetene er blekbrune.

Fuglene lever av insekter og andre virvelløse dyr, og beskrives å lete etter føden langs greiner og trestammer mye likt spettmeiser (Sittidae) og ofte i blanda flokker med andre arter. Svært lite er kjent om artens livshistorie, og ingenting er kjent om avlsbiologien.

Madanga er stedbunden til Buru, der disse fuglene er utbredt på fjellene Kapalatmada og Mada vest og sentralt på øya, som inngår i Sør-Molukkene og tilhører Indonesia. Arten regnes som sterkt truet av utryddelse og har en populasjon som i 2001 ble estimert til – voksne forplantningsdyktige individer av BirdLife International. Trenden er imidlertid synkende.

Habitatet består av montan skog i høyder omkring , og hovedsakelig over . Arten er sannsynligvis begrenset til små isolerte lommer med alfinskog (forkrøplet kratt- og buskskog) med sterk epifytisk (luftrøtter som fester til trær) vekst og forkrøplede trær. Det er ukjent om arten migrerer opp og ned fra høyden med årstidene, men det er lite sannsynlig.

Inndeling 
Inndelingen og underartenes utbredelse følger Birds of the World. Norske navn på artene følger Norsk navnekomité for fugl.

 Passeriformes, spurvefugler
 Passeri, sangfugler
 Passerida
 Passeroidea
 Motacillidae, erlefamilien
 Dendronanthus, skogerle, monotypisk
 Motacilla, erler, 13 arter
 Madanga, madanga, monotypisk
 M. ruficollis, madanga (monotypisk)
 Anthus, piplerker, 42 arter
 Tmetothylacus, gullpiplerke, monotypisk
 Hemimacronyx, sitronpiplerker, 2 arter
 Macronyx, savannepiplerker, 7 arter

Referanser

Eksterne lenker 
 

Erler og piplerker